## Uredba o privremenom financiranju jedinica lokalne samouprave i uprave

### NN 22/1993 (23.3.1993.), Uredba o privremenom financiranju jedinica lokalne samouprave i uprave

# VLADA REPUBLIKE HRVATSKE

Na temelju članka 1. Zakona o ovlasti Vlade Republike Hrvatske da donosi
uredbe kojima se uređuju pojedina pitanja iz djelokruga Sabora Republike
Hrvatske ("Narodne novine", broj 74/92), članka 88. Zakona o
lokalnoj samoupravi i upravi ("Narodne novine", broj 90/92) i
članka 43 Zakona o Gradu Zagrebu ("Narodne novine", broj 80/92),
Vlada Republike Hrvatske je na sjednici održanoj 23. ožujka 1993. godine,
donijela

## UREDBU

### o privremenom financiranju jedinica lokalne samouprave i uprave

Članak 1.

Propisi i drugi akti dosadašnjih općina i Grada Zagreba koji se odnose
na plaćanje poreza, taksa i drugih davanja, ostaju na snazi do primjene
Zakona o tinanciranju jedinica lokalne samouprave i uprave.

Članak 2.

Proračuni dosadašnjih općina doneseni za 1999., primjenjivat će se za
sve opčine i gradove koji su nastali novim ustrojem na njihovu području.
Ako dosadašnje skupštine općina ne donesu proračun za 1993. prije prestanka
svoga rada, Vlada Republike Hrvatske donijet će odluku o privremenom financiranju
te općine, na prijedlog izvršnoga vijeća te općine. Ako se ne donese odluka
po postupku iz stavka 2. ovog članka, odluku donosi Vlada Republike Hrvatske
na prijedlog župana.

Članak 3.

Proračunski prihodi dosadašnjih općina naplaćivat će se do donošenja
zakona iz članka 1. ove Uredbe u korist odgovarajućih proračuna, odnosno
odluka o financiranju javnih potreba i na temelju postoječnih taksa, poreza
i drugih pristojbi i razine poreznih stopa, osim prihoda iz članka 68.
stavka 3. točke 1. do 4. Zakona o lokalnoj samoupravi i upravi. Prihodi
iz stavka 1. ovoga članka uplaćivat će se na račune na koje su uplaćivani
prije primjene ove Uredbe. Rashodi utvrđeni proračunima, odnosno odlukama
iz članka 2. ove Uredbe, ne smiju premašivati visinu ostvarenih prihoda
prema ovoj Uredbi.

Članak 4.

Sredstva za rad općinskih i gradskih vijeća te općinskih i gradskih
poglavarstava, za obavljanje poslova iz njihovoga samoupravnoga djelokruga,
osiguravaju se u okviru postojećega proračuna dosadašnjih općina i Grada
Zagreba, a doznačivat će se u korist računa njihovih općina, gradova, odnosno
Grada Zagreba.

Članak 5.

Upravne poslove iz samoupravnoga djelokruga novih općina, gradova i
Grada Zagreba obavljat će organi uprave i službe dosadašnjih,općina i Grada
Zagreba do konačnog utvrđivanja nadležnosti I razgraničenja poslova državne
uprave i lokalne samouprave. Sredstva za rad organa uprave i službi iz
stavka 1. ovoga članka doznačivat će se preko računa novih općina, gradova
i Grada Zagreba, u kojima ti organi uprave i službe imaju sjedište.

Članak 6.

Sredstva za financiranje društvenih djelatnosti i drugih korisnika,
koja su osigurana u proračunima, odnosno odlukama dosadašnjih općina i
Grada Zagreba za 1993., doznačivat će se korisnicima tih sredstava preko
računa novih općina, gradova i Grada Zagreba, na čijem području ti korisnici
imaju sjedište.

Članak 7.

Jedinice lokalne samouprave i uprave ostvaruju prihode sukladno s člankom
68. stavkom 3. točkama 1. do 4. Zakona o lokalnoj samoupravi i upravi ("Narodne
novine", broj 90/92). Do primjene Zakona o financiranju jedinica lokalne
samouprave i uprave, općine, gradovi i Grad Zagreb mogu utvrditi porez
iz neto-plaća i drugih osobnih primanja, po stopi do najviše l%. Porez
iz stavka 2. ovog članka obračunava se i plša po propisima i u korist općine,
grada, odnosno Grada Zagreba, na čijem je području prebivalište obveznika
poreza. U pogledu obveznika, osnovice, oslobađanja i plačanja poreza iz
stavka 2. ovoga članka primjenjuju se odredbe Zakona o pripadnosti javnih
prihoda Republici Hrvatskoj i jedinicama lokalne samouprave i stopama republičkih
poreza ("Narodne novine". broj 73/91, 18/92, 40/92. 54/92 i 87/92)
koje se odnose na porez iz neto-plaća i drugih osobnih primanja. Prihode
iz stavaka 1. i 2. ovoga članka, općine, gradovi i Grad Zagreb samostalno
raspoređuju i njima financiraju vlastite potrebe koje nisu predviđene proračunima,
odnosno odlukama dosadašnjih općina i Grada Zagreba.

Članak 8.

Naredbodavca za izvršenje proračuna, odnosno odluka o financiranju javnih
potreba prema ovoj Uredbi u korist raćuna općina, gradova, odnosno Grada
Zagreba, sporazumno određuju općinski načelnici, odnosno gradonačelnici.
Ako se sporazum iz stavka 1. ovoga članka ne postigne u roku od 8 dana,
naredbodavca određuje župan. U slučaju nemogućnosti određivanja naredbodavca
prema odredbama stavaka 1. i 2. ovoga članka, naredbodavca određuje ministar
financija.

Članak 9.

U državnom proračunu se županijama i Gradu Zagrebu osiguravaju sredstva
za rad njihovih skupština, župana i njihovih izvršnih i upravnih tijela.
U državnom proračunu se županijama osiguravaju dopunska sredstva za potrebe
općina i gradova na njihovom području. Kriterije za dodjelu i raspored
dopunskih sredstava utvrdit će Vlada Republike Hrvatske, na prijedlog župana.

Članak 10.

Nekretnine i pokretnine, financijska sredstva, prava i obveze dosadašnjih
općina i Grada Zagreba, ne mogu se otuđivati, odnosno njima se ne može
raspolagati dok ih ne preuzmu nove općine, gradovi, Grad Zagreb i županije,
sukladno s odredbama članka 87. Zakona o lokalnoj samoupravi i upravi.

Članak 11.

Završne račune o izvršenju proračuna dosadašnjih općina za 1993. donosi
vijeće nove općine ili grada na čijem području se nalazi sjedište dosadašnje
općine, ukoliko predstavnieka tijela novih općina ili gradova sporazumno
ne odluče drugačije.

Članak 12.

Rebalans proračuna i odluke o financiranju javnih potreba iz članka
2. stavka 2 ove Uredbe, sporazumno donose vijeća novih općina i gradova,
na području za koje su proračun, odnosno odluka bili doneseni. Ako se ne
postigne sporazum iz točke 1. ovoga članka, odluku o rebalansu donosi župan.

Članak 13.

Ministar financija donosi obvezne naputke za provedbu ove Uredbe.

Članak 14.

Ova Uredba stupa na snagu danom objave u "Narodnim novinama".
a primjenjivat će se od 1. travnja 1993.

Klasa: 015-01/91-01/04

Urbroj : 5030105-93-1

Zagreb, 23. ožujka 1993.

Predsjednik

**Hrvoje Šarinić, v. r.**

Uredba, NN 22/1993-355